ΑΡΧΑΙΑ ΕΛΛΗΝΙΚΗ ΓΡΑΜΜΑΤΕΙΑ (ΙΛΙΑΔΑ)

ΤΜΗΜΑΤΑ Β3,Β4

ΖΙΑΚΑ ΓΕΩΡΓΙΑ

6/4/2020

 ΕΠΑΝΑΛΗΠΤΙΚΕΣ ΑΣΚΗΣΕΙΣ ΣΤΗ ΡΑΨΩΔΙΑ «Π»

Αφού μελετήσετε τις σελίδες 112 και 113, να δώσετε απαντήσεις στο τετράδιό σας σχετικά με τις ακόλουθες ερωτήσεις :

1. Πώς παρουσιάζεται στο συγκεκριμένο απόσπασμα ο Πάτροκλος; Να τον χαρακτηρίσετε και να δικαιολογήσετε τον χαρακτηρισμό σας.
2. Ποιος είναι ο ρόλος του Απόλλωνα; Με ποιον τρόπο παρεμβαίνει;
3. Πώς προετοιμάζεται από τον ποιητή το τέλος του Πατρόκλου;
4. Να εντοπίσετε στο απόσπασμα στοιχεία που συνθέτουν την αριστεία - εξαιρετική ανδρεία- του Πατρόκλου.

(βλ . λεπτομερή περιγραφή οπλισμού, ιδιαίτερη λάμψη, φονική επέλαση, ενδυνάμωση από Θεό, αλλά και αντιπαράθεση με Θεό, διάπραξη ύβρεως, αποτυχημένες απόπειρες, θεία τιμωρία – άτη – νέμεσις).

Αγαπητοί μου μαθητές και αγαπητές μου μαθήτριες,

Ελπίζω να είστε όλοι και όλες καλά μαζί με τους αγαπημένους σας ανθρώπους.

Είναι γεγονός ότι βιώνουμε πρωτόγνωρες καταστάσεις, οι οποίες θα μας ωριμάσουν, θα μας κάνουν σοφώτερους και πιο ευγνώμονες. Ας έχουμε υπομονή και ας προσπαθήσουμε να εκμεταλλευτούμε το διάστημα αυτό, όσο πιο ωφέλιμα γίνεται. Οι ασκήσεις που σας έχω στείλει υπάρχουν στην ιστοσελίδα του σχολείου και στην ψηφιακή τάξη. Καλό θα είναι να μη χάνετε επαφή. Στην ψηφιακή τάξη θα βρείτε και κάποια βιντεάκια, καθώς και προτάσεις για κάποιες ταινίες. Αν θελήσετε να επικοινωνήσετε μαζί μου για διευκρινίσεις, απορίες ή οτιδήποτε άλλο, το mail μου είναι : ziageorg@sch.gr

Τέλος, εύχομαι από καρδιάς σε εσάς και τους δικούς σας Καλή Ανάσταση και Χρόνια Πολλά! Καλή συνέχεια. Να προσέχετε τον εαυτό σας και αυτούς με τους οποίους έρχεστε σε επαφή. Με το καλό να ανταμώσουμε πάλι!

Η καθηγήτριά σας

Γεωργία Ζιάκα